CELEX: 32019D1136
Language: el
Date: 2019-07-02 00:00:00
Title: Απόφαση (ΕΕ) 2019/1136 του Ευρωπαϊκού Συμβουλίου, της 2ας Ιουλίου 2019, με την οποία προτείνει στο Ευρωπαϊκό Κοινοβούλιο υποψήφιο για το αξίωμα του προέδρου της Ευρωπαϊκής Επιτροπής

3.7.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  LI 179/2
               
            
         ΑΠΟΦΑΣΗ (ΕΕ) 2019/1136 ΤΟΥ ΕΥΡΩΠΑΪΚΟΥ ΣΥΜΒΟΥΛΙΟΥ
         της 2ας Ιουλίου 2019
         με την οποία προτείνει στο Ευρωπαϊκό Κοινοβούλιο υποψήφιο για το αξίωμα του προέδρου της Ευρωπαϊκής Επιτροπής
         ΤΟ ΕΥΡΩΠΑΪΚΟ ΣΥΜΒΟΥΛΙΟ,
         Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 17 παράγραφος 7,
         Εκτιμώντας τα ακόλουθα:
         
                     (1)
                  
                  
                     Το άρθρο 17 παράγραφος 7 της Συνθήκης για την Ευρωπαϊκή Ένωση ορίζει ότι, λαμβάνοντας υπόψη τις εκλογές για το Ευρωπαϊκό Κοινοβούλιο και αφού προβεί στις κατάλληλες διαβουλεύσεις, το Ευρωπαϊκό Συμβούλιο προτείνει στο Ευρωπαϊκό Κοινοβούλιο έναν υποψήφιο για το αξίωμα του προέδρου της Ευρωπαϊκής Επιτροπής.
                  
               
                     (2)
                  
                  
                     Οι εκλογές για το Ευρωπαϊκό Κοινοβούλιο πραγματοποιήθηκαν από τις 23 έως τις 26 Μαΐου 2019, σύμφωνα με την απόφαση (ΕΕ, Ευρατόμ) 2018/767 του Συμβουλίου (1).
                  
               
                     (3)
                  
                  
                     Σύμφωνα με τη δήλωση αριθ. 11 που προσαρτάται στην Τελική Πράξη της διακυβερνητικής διάσκεψης η οποία υιοθέτησε τη Συνθήκη της Λισαβόνας, οι αντιπρόσωποι του Ευρωπαϊκού Κοινοβουλίου και του Ευρωπαϊκού Συμβουλίου πραγματοποίησαν τις αναγκαίες διαβουλεύσεις.
                  
               
                     (4)
                  
                  
                     Ως εκ τούτου θα πρέπει να προταθεί στο Ευρωπαϊκό Κοινοβούλιο υποψήφιος για το αξίωμα του προέδρου της Ευρωπαϊκής Επιτροπής,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η κ. Ursula VON DER LEYEN προτείνεται στο Ευρωπαϊκό Κοινοβούλιο ως υποψήφια για το αξίωμα του προέδρου της Ευρωπαϊκής Επιτροπής.
         
         
            Άρθρο 2
            Η παρούσα απόφαση διαβιβάζεται στο Ευρωπαϊκό Κοινοβούλιο.
         
         
            Άρθρο 3
            Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.
         
         
            Βρυξέλλες, 2 Ιουλίου 2019.
            
               
                  Για το Ευρωπαϊκό Συμβούλιο
               
               
                  Ο Πρόεδρος
               
               D. TUSK
            
         
         
            (1)  Απόφαση (ΕΕ, Ευρατόμ) 2018/767 του Συμβουλίου, της 22ας Μαΐου 2018, σχετικά με τον καθορισμό της χρονικής περιόδου των ένατων εκλογών των αντιπροσώπων στο Ευρωπαϊκό Κοινοβούλιο με άμεση και καθολική ψηφοφορία (ΕΕ L 129 της 25.5.2018, σ. 76).